ബൈസൺവാലി

കേരളത്തിലെ ഇടുക്കി ജില്ലയിൽ, ഉടുമ്പഞ്ചോല താലൂക്കിലെ ബൈസൺ വാലി ഗ്രാമപഞ്ചായത്തിലുൾപ്പെട്ട ഒരു ഗ്രാമമാണ് ബൈസൺ വാലി. പശ്ചിമഘട്ട പർവതനിരകളിൽ സമുദ്രനിരപ്പിൽ നിന്ന് ശരാശരി 914 മീറ്റർ (3000 അടി) ഉയരത്തിലാണ് ബൈസൺ വാലി സ്ഥിതി ചെയ്യുന്നത്.

 ഉത്ഭവം 
മുമ്പ് ഈസ്റ്റ് ഇന്ത്യാ കമ്പനിയിലെ ഉദ്യോഗസ്ഥന്മാരും നാട്ടു രാജാക്കന്മാരും അവധിക്കാലത്ത് മൂന്നാറിലെത്തിയിരുന്നപ്പോൾ കാട്ടുപോത്തുകളെ വേട്ടയാടാൻ ഈ പ്രദേശത്ത് വന്നതിനാലാണ് ഗ്രാമത്തിന് ബൈസൺ വാലി എന്ന പേരു വന്നതെന്ന് വിശ്വസിക്കപ്പെടുന്നു.

 ജനസംഖ്യാശാസ്ത്രം 
2011 ലെ കനേഷുമാരി  പ്രകാരം ബൈസൺ വാലി ഗ്രാമത്തിലെ ആകെ ജനസംഖ്യ  6,332 പുരുഷന്മാരും 6,321 സ്ത്രീകളും ഉൾപ്പെടെ 12,653 ആയിരുന്നു. ഗ്രാമത്തിന്റെ 32.62 ചതുരശ്ര കിലോമീറ്റർ (12.59 ചതുരശ്ര മൈൽ) വിസ്തീർണ്ണമുള്ള  ബൈസൺ വാലി ഗ്രാമത്തിൽ 3,163 കുടുംബങ്ങൾ താമസിക്കുന്നു. ഗ്രാമത്തിലെ ജനസംഖ്യയുടെ 9.9% 6 വയസ്സിന് താഴെയുള്ളവരായിരുന്നു. ഗ്രാമത്തിലെ ശരാശരി സാക്ഷരത ദേശീയ ശരാശരിയായ 74% നേക്കാൾ 93% കൂടുതലും സംസ്ഥാന ശരാശരിയായ 94% നേക്കാളും കുറവുമാണ്.

 ഗതാഗതം 

 റോഡ് 
വിനോദസഞ്ചാര കേന്ദ്രമായ മൂന്നാറിൽ നിന്ന് 24 കിലോമീറ്റർ (15 മൈൽ), കൊച്ചിയിൽ നിന്ന് 133 കിലോമീറ്റർ  (83 മൈൽ), അടിമാലിയിൽ നിന്ന്  30 കിലോമീറ്റർ  (19 മൈൽ), നേരിയാമംഗലത്ത് നിന്ന്  56 കിലോമീറ്റർ  (35 മൈൽ) ദൂരങ്ങളിൽ ഗ്രാമീണ പാതകളുമായി ബൈസൺ വാലി താഴ്വര ബന്ധിപ്പിച്ചിരിക്കുന്നു.

 റെയിൽവേ 
ഗ്രാമത്തിന് ഏറ്റവുമടുത്തുള്ള പ്രധാന റെയിൽവേ സ്റ്റേഷനുകൾ എറണാകുളം, ആലുവ എന്നിവിടങ്ങളിലാണ് (റോഡ് മാർഗ്ഗം ഏകദേശം 140 കിലോമീറ്റർ).

 വിമാനത്താവളം 
ഗ്രാമത്തിന് ഏറ്റവുമടുത്തുള്ള വിമാനത്താവളം 110 കിലോമീറ്റർ അകലെയുള്ള കൊച്ചി അന്താരാഷ്ട്ര വിമാനത്താവളമാണ്. കോയമ്പത്തൂർ, മധുര വിമാനത്താവളങ്ങൾ ബൈസൺ താഴ്വരയിൽ നിന്ന് 155 കിലോമീറ്റർ അകലെയാണ്. 

 അവലംബം 

വർഗ്ഗം:ഇടുക്കി ജില്ലയിലെ ഗ്രാമങ്ങൾ
വർഗ്ഗം:Coordinates on Wikidata